CELEX: 62012TN0095
Language: mt
Date: 2012-02-28 00:00:00
Title: Kawża T-95/12 P: Appell ippreżentat fit- 28 ta’ Frar 2012 minn Willem Stols kontra s-sentenza mogħtija fit- 13 ta’ Diċembru 2011 mit-Tribunal għas-Servizz Pubbliku fil-Kawża F-51/08 RENV, Stols vs Il-Kunsill

28.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/22
            
         Appell ippreżentat fit-28 ta’ Frar 2012 minn Willem Stols kontra s-sentenza mogħtija fit-13 ta’ Diċembru 2011 mit-Tribunal għas-Servizz Pubbliku fil-Kawża F-51/08 RENV, Stols vs Il-Kunsill
   (Kawża T-95/12 P)
   2012/C 126/43
   Lingwa tal-kawża: il-Franċiż
   
      Partijiet
   
   
      Appellant: Willem Stols (Halsteren, il-Pajjiżi l-Baxxi) (rappreżentanti: S. Rodrigues, A. Blot u C. Bernard-Glanz, avukati)
   
      Parti oħra fil-proċedura: Il-Kunsill tal-Unjoni Ewropea
   
      Talbiet
   
   L-appellant jitlob li l-Qorti Ġenerali jogħġobha:
   
               —
            
            
               tiddikjara dan l-appell inammissibbli;
            
         
               —
            
            
               tannulla s-sentenza mogħtija fit-13 ta’ Diċembru 2011 mill-Ewwel Awla tat-Tribunal għas-Servizz Pubbliku tal-Unjoni Ewropea, fil-Kawża F-51/08 RENV;
            
         
               —
            
            
               tilqa’ t-talbiet imressqa minnu fl-ewwel istanza;
            
         
               —
            
            
               tikkundanna lill-Kunsill għall-ispejjeż taż-żewġ istanzi.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka l-aggravji li ġejjin.
   
               (1)
            
            
               L-ewwel aggravju huwa bbażat fuq il-fatt li waqt l-eżami tal-ewwel motiv imqajjem fl-ewwel istanza ibbażat fuq il-ksur tal-Artikolu 45(1) tar-Regolamenti tal-Persunal tal-Unjoni Ewropea u fuq l-iżball manifest ta’ evalwazzjoni, it-TSP kiser id-dritt tal-Unjoni:
               
                           —
                        
                        
                           billi uża kriterju mhux previst mill-Artikolu 45(1) tar-Regolamenti tal-Persunal (ara l-punti 46 u 47 tas-sentenza appellata);
                        
                     
                           —
                        
                        
                           billi mmotiva s-sentenza tiegħu b’mod insuffiċjenti u billi qiegħed inkwistjoni mill-ġdid il-klassifikazzjoni f’żewġ gruppi ta’ funzjonijiet skont l-Artikolu 5 tar-Regolamenti tal-Persunal (ara l-punti 52 sa 54 tas-sentenza appellata) u
                        
                     
                           —
                        
                        
                           billi vvizzja l-motivazzjoni tiegħu b’ineżattezza materjali u billi wettaq interpretazzjoni żbaljata tal-kriterju tal-lingwi msemmi fl-Artikolu 45(1) tar-Regolamenti tal-Persunal (ara l-punti 50 u 51 tas-sentenza appellata).
                        
                     
         
               (2)
            
            
               It-tieni aggravju huwa bbażat fuq il-fatt li waqt l-eżami tat-tieni motiv imqajjem fl-ewwel istanza ibbażat fuq il-ksur tal-Artikolu 59(1) tar-Regolamenti tal-Persunal u fuq il-ksur tal-prinċipju ta’ nondiskriminazzjoni, it-TSP adotta konklużjoni neċessarjament ivvizzjata fid-dritt, inkwantu huwa ċaħad it-tieni motiv bħala ineffettiv billi l-ewwel motiv ma kienx ġie stabbilit, filwaqt li wettaq numru ta’ żbalji ta’ liġi meta kkonkluda li l-ewwel motiv ma kienx ġie stabbilit (ara l-punti 59 u 60 tas-sentenza appellata).